Komission asetus (ETY) N:o 1314/89, annettu 12 päivänä toukokuuta 1989, luvan antamisesta Kreikalle olla soveltamatta tietyillä vyöhykkeillä lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä



Virallinen lehti nro L 131 , 13/05/1989 s. 0046 - 0047

Suomenk. erityispainos Alue 3 Nide 29 s. 0064

Ruotsink. erityispainos Alue 3 Nide 29 s. 0064



KOMISSION ASETUS (ETY) N:o 1314/89, annettu 12 päivänä toukokuuta 1989, luvan antamisesta Kreikalle olla soveltamatta tietyillä vyöhykkeillä lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan, sekä katsoo, että Kreikka on tehnyt ennen 1 päivää huhtikuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 päivänä elokuuta 1988 annetun komission asetuksen (ETY) N:o 2729/88(2), sellaisena kuin se on viimeksi muutettuna asetuksella (ETY) N:o 678/89(3), mukaisesti perustellun hakemuksen asetuksessa (ETY) N:o 1442/88 säädettyjen toimenpiteiden soveltamisalan ulkopuolelle jättämisestä viinivuodesta 1989/1990, tämän asetuksen mukaisesti viljelyalat, joilla kasvaa istutettuja, kyseisen alueen tiettyjä nimityksiä kantavien tma-laatuviinien tuotantoon soveltuvia viiniköynnöslajikkeita, tma-laatuviinituotantoalueen (tietyillä määritetyillä alueilla tuotetut laatuviinit) sisällä pidätetään, jottei kyseenalaistettaisi tämän alueen noudattamaa laatupolitiikkaa; pidätetään myös viljelyalat, joilla kasvaa istutettuja, Korintti-rusinoiden tuotantoon soveltuvia lajikkeita Egialian alueella Achaïen piirikunnassa, jottei kyseenalaistettaisi tämän alueen noudattamaa laatupolitiikkaa; kyseessä ovat yleisesti rinnealueilla sijaitsevat viiniviljelykset, joita ei voida muilla viljelyksillä korvata; valitut vaatimukset vastaavat asetuksen (ETY) N:o 1442/88 12 artiklan 1 ja 2 kohdassa säädettyjä; näiden vyöhykkeiden viininviljelyn kokonaistuotantokyvyn määrä on alle 10 prosenttia kansallisesta viininviljelyn tuotantokyvystä, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Viinivuodesta 1989/1990 Kreikka voi asetuksen (ETY) N:o 1442/88 12 artiklan 1 ja 2 kohdan mukaisesti olla soveltamatta mainitussa asetuksessa säädettyjä lopullista viininviljelyaloista luopumista koskevia toimenpiteitä kaikilla liitteessä mainituilla viininviljelyalueilla. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 1989. Komission puolesta Ray MAC SHARRY Komission jäsen (1) EYVL N:o L 132, 28.5.1988, s. 3 (2) EYVL N:o L 241, 1.9.1988, s. 108 (3) EYVL N:o L 73, 17.3.1989, s. 23 LIITE Vyöhykkeet, joiden osalta Kreikka voi olla soveltamatta asetuksessa (ETY) N:o 1442/88 säädettyjä toimenpiteitä I Tma-laatuviinituotantoalueella sijaitsevat viljelyalat, joilla kasvaa istutettuja, kyseisen alueen tma-laatuviinien tuotantoon soveltuvia viiniköynnöslajikkeita, jotka sijaitsevat seuraavilla alueilla ja joilla on seuraavat nimitykset: >TAULUKON PAIKKA> II Viljelyalat, joilla kasvaa istutettuja, Korintti-rusinoiden tuotantoon soveltuvia lajikkeita, Egialian alueella Achaïen piirikunnassa.